Դաժան աղջիկները (ֆիլմ)

Դաժան աղջիկները (անգլ.՝ Mean Girls), ամերիկյան կատակերգություն, 2004 թվականին նկարահանվել է ռեժիսոր Մարկ Ուոտսերի կողմից։


== Սյուժե ==
Անցկացնելով իր մանկությունը Աֆրիկայում իր ծնողների՝ կենդանաբանների հետ, Քեյդի Հիրոնը որոշում է դպրոցում սովորել։ 15 տարեկան աղջիկը առաջին անգամ ըկնում է սովորական դպրոց և սիրահարվում անծանոթ տղայի, ով դպրոցի ամենազզվելի աղջկա նախկին ընկերն էր։


== Կերպարներ ==
Քեյդի Հիրոն, ֆիլմի գլխավոր հերոսուհին։ Մինչև 16 տարեկան ապրել է Աֆրիկայում իր ծնողների՝ կենդանաբանների հետ։ Նրա առաջին ընկերները դառնում են Ջենիս Իենը և Դեմիենը։ Ավելի ուշ ծանոթանում է «Բաունտիի» հետ, և Ջենիսի ծրագրերով նա միանում է իրենց շարքին։ Առաջին հայացքից սիրահարվում է Ահարոնին։ Սկզբում հիանում էր Ռեջինա Ջորջով, սակայն սկսում է ատել նրան, երբ նա  համբուրում է Ահարոնին Հելլուինի ժամանակ։ Բարի և միամիտ աղջիկ է, բայց պահի տակ դառնում է Ռեջինայի «երկվորյակը»։ Վերջում սկսում է հանդիպել Ահարոնի հետ։
Ջենիս Իեն, Քեյդի Հիրոնի և Դեմիենի լավագույն ընկերուհին, Ռեջինայի նախկին լավագույն ընկերուհին։ Համարվում է դպրոցի լքված աշակերտներից մեկը։ Նա ընկերանում է Քեյդիի հետ և դուրս է բերում Ռեջինային տապալելու ծրագիրը։ Ցնցող և գեղարվեստական աղջիկ է։ Վերջում սկսում է հանդիպել Քևին Գնապուրի հետ։
Դեմիեն Լի, Քեյդի Հիրոնի և Ջենիս Իենի լավագույն ընկերը։ Նույնպես համարվում է լքված։ Լավատես և ճոխ տղա է։ Հումորի լավ զգացում ունի։
Ռեջինա Ջորջ, ֆիլմի գլխավոր հերոսուհին։ Հարուստ և հայտնի դեռահաս աղջիկ է, նրա մականունը «փեթակի թագուհի» է։ Ջուն Ջորջի աղջիկն է, Ահարոնի նախկին ընկերուհին, Կարեն Սմիթի և Գրետչեն Վիներսի լավագույն ընկերուհին և «Բաունտիի» առաջատարը։ Նրա թանկարժեք իրերից մեկն է գրանցամատյանը, որտեղ նա գրում է սարսափելի բամբասանքներ ուրիշ աղջիկների և մի քանի ուսուցիչների մասին։ Վերջում նա միանում է լակրոզի  թիմին, որպեսզի հաղթահարի իր բարկությունը և սկսում է հանդիպել Շեյն Օմանի հետ։
Կարեն Սմիթ, Ռեջինա Ջորջի և Գրետչեն Վիներսի համակրելի, բայց հիմար լավագույն ընկերուհին։ Չնայած նրան, որ ինքը  «Բաունտիի» անդամն  է, լավ և վստահելի աղջիկ է։ Վերջում դառնում  է եղանակի տեսության հաղորդավար։
Գրետչեն Վիներս, Ռեջինա Ջորջի և Կարեմ Սմիթի լավագույն ընկերուհին և Ջեյսոնի ընկերուհին։ Գրետչենը հարուստ ձեռնարկատիրոջ, բայց անինքնավստահ, օգնող և խոցելի աղջիկ է։ Չունի իր սեփական մտածողությունը և միայն ցանկանում է Ռեջինայի հավանությունը։ Բազմիցս պատմել է նրան Քեյդիի գաղտնիքները։ Վերջում միանում է «Լավ ասիացիներ» խմբին։
Ահարոն Սեմյուելս, դպրոցի ֆուտբոլային թիմի ավագը, շատ հմայիչ է։ Նա Ռեջինա Ջորջի նախկին ընկերն է և Քեյդիի սիրային հետաքրքրությունը։  Նրանք սկսում են հանդիպել, հետո բաժանվում են։ Վերջում նրանք նորից սկսում են հանդիպել և նա պատրաստվում է ընդունվել Հյուսիսարևմտյան ինստիտուտ։
Քևին Գնապուր, մաթլետների «հորմոնալ» նահագահը, ով հետաքրքրված է Ջենիսով։ Նա դիմում է Քեյդիին «Աֆրիկա» բառով։ Երաժշտության սիրելի ժանրը ռեփն է։ Վերջում սկսում է հանդիպել Ջենիսի հետ։
Տրենկ Պակ, կորեացի աղջիկ, Սուն Ջի Դինի լավագույն ընկերուհին։ Հանդիպում է դպրոցի մարզիչի հետ։
Սուն Ջին Դին, կորեացի աղջիկ, Տրենկ Պակի լավագույն ընկերուհին։ Նույնպես հանդիպում է մարզիչի հետ, այդ պատճառով նա և Տրենկը վիճում են։
Շեյն Օման, ֆուտբոլիստ, ով ունի մշտական փոխհարաբերություններ Ռեջինայի հետ։ ՎԵրջում սկսում է նրա հետ հանդիպել։
Շերոն Նորբերի, մաթեմատիկայի ուսուցչուհին։ Ամուսնալուծված է։ Աշխատում է երեք տեղ, որպեսզի կարողանա վճարել բնակարանի վարձը։
Ռոն Դյուվալ, դպրոցի տնօրենը։ Սիրահարված է Շերոն Նորբերին։


== Դերերում ==
Լինդսի Լոհան - Քեյդի Հիրոն
Ռեյչել Մակադամս – Ռեջինա Ջորջ
Ամանդա Սեյֆրիդ – Կարեն Սմիթ
Ջոնաթան Բենեթ – Ահարոն Սեմյուելս
Լեյսի Չեբերտ – Գրետչեն Վիներս
Թիմ Մեդոուզ – Ռոն Դյուվալ
Դենիել Ֆրանցեսե – Դեմիեն
Նիլ Ֆլին – Քեյդիի հայրը
Դիեգո Կլատենհոֆ – Շեյն Օման
Լիզի Կապլան – Ջենիս Իեն


== Մրցանակներ և անվանակարգեր ==


=== Հաղթանակներ ===
«MTV Movie Awards»
2005 – Լավագույն էկրանային խումբ


== Ծանոթագրություններ ==


== Արտաքին հղումներ ==
«Дрянные девчонки»(անգլ.) ֆիլմը Internet Movie Database կայքում